Du you speeksch dütsch   E Neudütschi Abhandlig vom Jö wo o das Johr dr Räbeler isch.  Dr Räbeler, wo jo bekanntlich e Zödel-Dichter darstelle tuet, hett sich schamper über s Motto Räbeli Number Five  uffgreggt. Är befürchtet, ass jetz am Räbeli und a dr Fasnacht numme no änglisch gschwätzt wird. E Huffe Usdrügg us dere Schprooch schwirre scho i euserem Dialäggt ummenanger. Und denne chunnt no die cheibe Amerikanisierig vo eusem Bruchtum drzue. Das schloht em Fass boll dr Bode zmitts is Gsicht. Jo, und denn chömme die vom Räbeli mit ihrem Number Five - Räbeli Number Fiveverdelli! Hei die eigentlich nüd gscheiters gwüsst als Räbeli Number Five!!!  Was meinsch, weiss i 20 Johr überhaupt no öbber  was sWort Waggis bedütet, was e Schtäggeladärnli isch und wiesos dr Morgeschtreich git. Hoffentlich chunnts nie sowiit, ass dr Räbeler mit sinere Angscht vor dr geischtige Ueberfremdig no rächt bechunnt.    Ladärnemooler    Pfluderi-Fäger-Clique   Dr Stamm vo dr Pfluderi-Fäger-Clique isch nid fertig worde mit em Ladärne moole. Dorum moole si a jedere Uffiehrig e Schtügg drzue. Öb si am Morgestreich denne fertig si, gseht me jo a dr Fasnacht.  Si zeige 5  Koschtüm wo si a dr Fasnacht amme a gha hei. Schpiile tie si dr Chlopfgeischt, dr Saggodo und dr beschtbekannti Basler-Marsch.    Adiö Urs     Hommage a euse Ex-Gmeinipresi   16 Jörli hetts dr Urs im Gmeinroot ussghalte. Wo-n-är no i dSchuel gange isch, hets em nid im gringschte drvo tröimt, ass är emool dr Scheff vo Laufe wird si. I dene 16 Jörli hett är vill erläbt und e mänggi Erfahrig chönne sammle. Mir vom Räbeli tie ihm e Laudazio uff si grandiosi  Karriere widme und frooge eus, öb är ächt dr gliichi Wääg würdi ischlo, wenn är nonemool früsch chönnti aafoh. Alli Faggte und o dNämme si frei erfunge und hei absolut kei Ähnlichkeit mit läbige oder sogar amtierende Persone. 